സൗത്ത് മെട്രോ സ്റ്റേഷനില് മദ്യക്കുപ്പികളും കഠാരയുമായി യുവാക്കള് പിടിയില് കൊച്ചി: എറണാകുളം സൗത്ത് മെട്രോ സ്റ്റേഷനില് പുകയില ഉത്പന്നങ്ങളും മദ്യക്കുപ്പികളും കഠാരകളുമായി യാത്ര ചെയ്യാനെത്തിയ യുവാക്കള് പിടിയിലായി. ഉദയംപേരൂര് ചുള്ളിക്കാട് അനന്തു 21, ആസാം സ്വദേശി യൂസഫ് അലി 26 എന്നിവരെയാണ് കൊച്ചി മെട്രോ സ്പെഷല് പോലീസ് അറസ്റ്റ് ചെയ്തത്. ഇവര്ക്കെതിരേ മെട്രോ റെയില് ആക്ട് പ്രകാരം കേസെടുത്തു. മെട്രോ റെയില് ആക്ട് പ്രകാരമുള്ള ആദ്യ കേസാണിത്. തിങ്കളാഴ്ച ഉച്ചകഴിഞ്ഞ് 3.15ഓടെയായിരുന്നു സംഭവം. മദ്യക്കുപ്പികളും കഠാരകളുമായി സ്റ്റേഷനിലെത്തിയ പ്രതികളെ പരിശോധനയ്ക്കിടെ പോലീസ് പിടികൂടുകയായിരുന്നു. മെട്രോ സിഐ എ. അനന്തലാലിന്റെ നേതൃത്വത്തില് എസ്ഐ അലിക്കുഞ്ഞ്, സീനിയര് സിപിഒ അനില്, സിപിഒ ഫസല്, ഹവില്ദാര്മാരായ ശ്രീജിത് വിഷ്ണു എന്നിവര് ചേര്ന്നാണ് പ്രതികളെ പിടികൂടിയത്. മെട്രോയെ ബാധിക്കുന്ന കുറ്റകൃത്യങ്ങള്ക്ക് ഇനിമുതല് മെട്രോ റെയില്വേ ആക്ട് പ്രകാരമുള്ള നടപടികളാണ് സ്വീകരിക്കുകയെന്ന് സിറ്റി പോലീസ് കമ്മീഷണര് നാഗരാജു അറിയിച്ചു. പ്രതികളെ ഇന്നലെ കോടതിയില് ഹാജരാക്കി റിമാന്ഡ് ചെയ്തു.